AfriForum Afrikaanse musiekfeesRed ons Monument! Duisende mense het Saterdag AfriForum se Red ons Monument Afrikaanse musiekfees by die Voortrekkermonument bygewoon. Dié gratis musiekfees met kunstenaars soos Lianie Mey, Kurt Darren, Elizma Theron en Steve Hofmeyr het die gehoor gaande gehad. Die Staat het die Voortrekkermonument se jaarlikse subsidie met R900 000 gesny en daar is nou ‘n bedryfstekort van 8%. Die balans van die subsidie is steeds nie ontvang nie. Die gevaar bestaan dat die subsidie in 2012 verder gesny sal word. AfriForum het gevolglik met sy Red ons Monument veldtog begin. Jy kan R10 aan die Monument skenk deur die woord ‘RED’ na 38655 per SMS te stuur. Jy kan ook die petisie by www.afriforum.co.za onderteken.